Novinky z Fitlavie ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌
Otužovanie možno na prvý pohľad neznie ako najpríjemnejšia aktivita.
Pre niekoho je myšlienka na studenú sprchu úplne nepredstaviteľná! No vieš, že práve tento jednoduchý zvyk môže priniesť množstvo zdravotných benefitov? Otužovanie totiž posilňuje imunitu, zlepšuje náladu, urýchľuje regeneráciu svalov a podporuje aj kardiovaskulárne zdravie.
Vieš, že otužovanie...?
Môže znížiť úroveň stresu
Výskum naznačuje, že opakovaný kontakt s chladom zvyšuje produkciu norepinefrínu – hormónu, ktorý pomáha telu lepšie zvládať stres.
Podporuje lepšiu imunitnú odpoveď
Štúdia ukázala, že pravidelní otužilci majú vyššiu aktivitu bielych krviniek, čo zlepšuje odolnosť proti infekciám a zápalom.
Jedným z najväčších benefitov otužovania je jeho schopnosť aktivovať tzv. „hnedý tuk“ v tele. Na rozdiel od bieleho tuku, ktorý telo ukladá ako energiu, hnedý tuk nám pomáha spaľovať kalórie na výrobu tepla. Tento proces pomáha pri regulácii telesnej teploty a zároveň podporuje metabolizmus, čo je jedna z príčin, prečo sa otužovanie stáva čoraz populárnejším. Preto máme pre teba
4 tipy, ako sa nadchnúť pre studenú vodu a získať z nej energiu.
Tip 1
Ak chceš začať s otužovaním, kľúčom je postupnosť a trpezlivosť. Prvým krokom môže byť vlažná voda, ktorá umožní telu postupne si zvyknúť a vyhnúť sa šoku. Postupne je vhodné začať znižovať teplotu vody, aby každá sprcha priniesla mierny chladový stimul. Studená sprcha by mala byť osviežujúca a ľahko nepríjemná, no nemala by vyvolávať extrémne pocity chladu.
Začni postupne s krátkymi studenými sprchami
Ak si úplný začiatočník, nemusíš hneď skočiť do ľadovej vody. Stačí, keď na konci svojej rannej sprchy na pár sekúnd zapneš chladnejšiu vodu. Najskôr si ju pusti na nohy a členky. Postupne, ako si na tento nový pocit budeš zvykať, môžeš čas predlžovať a plochu na tele zväčšovať. Po sprchovaní je dôležité telo rýchlo vysušiť, aby sa opäť dostavilo pohodlie a pocit tepla.
Tip 2
Dych nám pomáha regulovať stresovú reakciu tela na chlad. Keď sa ponoríš do studenej vody, dýchanie ti pomôže udržať kontrolu nad stresovou reakciou tela. Špeciálne techniky, ako Wim Hofova metóda, využívajú dýchanie na uvoľnenie adrenalínu a lepšiu adaptáciu na chlad, čo môže pomôcť telu rýchlejšie si privyknúť.
Využi techniky hlbokého dýchania
Dýchanie je kľúčové pre zvládanie teplotného šoku. Pred vystavením sa chladu si dopraj niekoľko hlbokých a pomalých nádychov a výdychov. Tieto dýchacie techniky ti umožnia lepšie zvládnuť počiatočný chlad. Počas otužovania sa pokús dýchať pokojne a hlboko – už po pár sekundách si všimneš, že chlad nie je taký intenzívny a postupne budeš cítiť príjemné teplo, ktoré vzniká ako obranná reakcia tela.
Tip 3
Výsledky otužovania si vyžadujú pravidelnosť. Ak ho budeš praktikovať aspoň 2–3 krát týždenne, prvé benefity pocítiš už o pár týždňov. Pri dennom otužovaní pocítiš benefity už po mesiaci. Ak sa po čase vraciaš k otužovaniu, začni radšej opäť vlažnou vodou a postupne sa vracaj k nižším teplotám a dlhším intervalom.
Zaraď otužovanie do svojho ranného rituálu
Ranná rutina je ideálny čas na otužovanie, pretože studená sprcha dokáže naštartovať deň plný energie. Je známe, že krátke vystavenie chladu zvyšuje prekrvenie tela, čo ti pomôže cítiť sa sviežo a zvládnuť všetky denné výzvy. Zaradenie otužovania do ranného rituálu zároveň znižuje pravdepodobnosť, že naň zabudneš alebo ho presunieš na neskôr.
Tip 4
Otužovanie v skupine prináša silný pocit spolupatričnosti a motivácie. Práve spoločenstvo otužilcov vytvára podporujúce prostredie, ktoré môže byť kľúčové pre tých, ktorí potrebujú extra podporu. Zároveň je známe, že v prítomnosti druhých zvládame náročné výzvy ľahšie a s väčšou odvahou. Vyskúšaj sa pripojiť k miestnej skupine otužilcov – neoľutuješ!
Ego odlož nabok
Pri otužovaní je dôležité odložiť súťaživého ducha nabok. Snaha vyrovnať sa niekomu inému alebo posúvať osobné limity v trvaní studeného kúpeľa môže byť nielen kontraproduktívna, ale aj riskantná. Rovnako ako pri mnohých prospešných aktivitách, aj tu platí, že všetko s mierou. Ak sa čas alebo intenzita chladu prekročí bez dostatočnej prípravy, môže dôjsť k nežiaducim stavom, ako je podchladenie, čo už prináša zdravotné riziká.
Víkend v zdravom životnom štýle
Precvič si doma za 10 min celé telo
Mobilita je kľúčová pre uvoľnenie tela, prevenciu zranení a lepšie výkony pri každom pohybe! Vyskúšaj tieto jednoduché cviky s palicou, ktoré môžeš zaradiť do svojho rozcvičenia alebo aj ako rýchle strečingové cvičenie počas dňa. Nemáš palicu? Použi metlu alebo mop.🤭
IDEM NA TO
Zdravý obed do 30 minút
Diétna polievka, ktorá zasýti? Áno, existuje taká. Je to naša šošovicová polievka z ingrediencií, ktoré sú plné prospešných látok pre tvoje telo. Túto polievku si môžeš dať ako obed alebo aj na večeru, tvoje telo sa ti poďakuje.
PREJSŤ NA RECEPT
TIP pre mlsné jazýčky
Už nikdy nevyhadzuj Rajec fľašku! 👀 A radšej si priprav tieto vynikajúce čokoládové mini lievance. 🤤Viac vo videu.
PREJSŤ NA RECEPT
Čo si tento víkend prečítať?
Hoci priaznivé účinky studenej vody na zdravie sú známe stáročia, súčasná medicína ich často prehliada či dokonca odmieta. Autor knihy Chlad, lekár Mark Harper, spája výsledky vedeckých výskumov, odborných štúdií a vlastné skúsenosti z lekárskej praxe s konkrétnymi prípadmi ľudí, ktorým studená voda pomohla prekonať či zmierniť často paralyzujúce fyzické i psychické ochorenia.
Máš na čítanie len pár minút? Na rozdiel od dynamického strečingu, pri ktorom sa pohybuješ, statický strečing vyžaduje, aby si zostala v jednej pozícii a svaly držala v napätí. V čom ti strečing a pomôže a ako ho robiť správne? To sa dozvieš v článku Objav silu statického strečingu a nauč sa aké cviky cvičiť.
Čo si pozrieť alebo vypočuť?
Chlad nie je pre teba? Tak sa trochu zohrej! Vieš, že pravidelné saunovanie môže byť skvelým spôsobom, ako si oddýchnuť a zároveň podporiť svoje zdravie? 🌡️💆‍♀️ Viac sa dozvieš vo videu.👇
POZRIEŤ SI VIDEO
Kam tento víkend vyraziť za zdravým životným štýlom?
Festival Vysoké hory, Nitra, 23.11.2024 Miluješ hory a cestovanie? Tak to musíš v sobotu prísť do Nitry. Festival sa zavŕši nedeľným poznávacím výletom do Zoborských vrchov, takže filmovú sobotu vyvážiš aktívnou nedeľou v prírode.
POZRIEŤ UDALOSŤ
Čo je nové vo Fitlavia?
Na našom blogu tiež pribudol nový článok Fenikel vo forme čaju je zaužívaný už od detsva. Tu sú dovôdy!
Máme pre teba veľkú a radostnú novinku! 🥳🥳🥳
Tento rok sme si pre našich členov nachystali bombastický Adventný kalendár plný darčekov, receptov, tipov, ale tiež zliav od našich partnerov. Začíname už 1.12.! 🎄😍
Ako sa ti páčil tento newsletter?
Vyplň kratučký 2-minútový dotazník a získaj ZDARMA checklist Chudnutie bez počítania kalórií. Ak sa ti náš newsletter páčil, nezabudni ho preposlať svojej kamarátke či kamarátovi! ;)
VYPLNIŤ DOTAZNÍK
Prajeme krásny, aktívny a zdravý víkend! Tvoja Fitlavia
Tento e-mail bol odoslaný na adresu xxx@ureader.com. Odosielateľom je Ivon z Fitlavie, redakcia@fitlavia.sk.
Tento email ti prišiel preto, lebo si prejavil/a záujem o niektorý z našich produktov. Z odberu sa môžeš kedykoľvek odhlásiť.